section_heading: Životopis
paragraph_text: Godine 1997. Tihomir Petrović utemeljio je Hrvatsko društvo glazbenih teoretičara koje je, kao prvi predsjednik, godinama uspješno vodio. Na njegovu inicijativu Društvo je 1998. počelo objavljivati i časopis Theoria. Časopis izlazi jednom godišnje, a Tihomir Petrović uređuje ga u suradnji s akademikom Nikšom Gligom, zaslužnim i počasnim članom Društva. Godine 2000. utemeljio je i Biblioteku Hrvatskoga društva glazbenih teoretičara, koju još i danas marljivo uređuje.